Þorgerður Katrín og Kristján Þór Júlíusson á landsfundinum hausið 2005 þegar þau kepptu um varaformanninn . Kristján Kristjánsson Kristján Þór Júlíusson alþingismaður og oddviti sjálfstæðismanna í Norðausturkjördæmi hefur boðað til blaðamannafundar kl. 16,15 í Vaðlaheiði á útsýnispalli gegnt Akureyri þar sem hann mun kynna áform sín í forystukjöri Sjálfstæðisflokksins sem fram fer á landsfundi flokksins þann 29. mars nk . Í fundarboðinu segir jafnframt að Kristján Þór muni jafnframt kynna meginforsendur ákvörðunar sinnar á fundinum . „ Sjálfstæðisflokkurinn er breiður flokkur með sterka lýðræðishefð og því eðlilegt að flokksmenn geti valið milli mismunandi kosta við kjör forystu . Þar á enginn að eiga neitt gefið “ , segir í fundarboðinu frá Kristjáni Þór . Kristján Þór atti kappi við Þorgerði Katrínu Gunnarsdóttur á landsfundi Sjálfstæðisflokksins haustið 2005 en þá hafði Þorgerður betur , hlaut 62,3% í varaformannskjörinu en Kristján Þór hlaut 36,3% atkvæða . Af fundarboði Kristjáns nú verður ekki ráðið hvor hann hyggst aftur bjóða sig fram í varaformanninn þar sem Þorgerður Katrín er aftur í framboði eða í formanninn þar sem Bjarni Benediktsson hefur gefið kost á sér .